Üheks  lemmik-mojitoks kujunes sel ajal kusjuures ingveri (mitte aiast korjatavate maasikate või vaarikate) oma, kus klaasi poetati lisaks fariinsuhkrule, laimisektoritele ja piparmündile ka väheke ingverit ning jooki pikendati mullivee asemel hoopis Schweppes Ginger Ale'iga. Aga üks parim suvine jahutaja on siiani tegelikult tavaline, külm ja piparmündine Virgin Mojito. Tuli just silme ette pilt rohimist vajava peenra, umbrohuämbri ja roosade kummikinnastega, mille sekka, kännu peale on eksinud ka üks selline värskuseklaas (hmmm…pean selle foto suvel ära tegema!).